เซี่ยงไฮ้คอมโพสิตปิดลบ 6.53 จุด เหตุวิตกส่งออกอ่อนตัว
เซี่ยงไฮ้คอมโพสิตปิดลบ 6.53 จุด เหตุวิตกส่งออกอ่อนตัว
13 ม.ค. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ขยับลงเล็กน้อย โดยดัชนีเซี่ยงไฮ้คอมโพสิตขยับลง 6.53 จุด หรือ 0.21% ปิดที่ 3,112.76 จุด ภายหลังจากจีนได้เปิดเผยข้อมูลการส่งออกและการนำเข้าปี 2559
สำนักงานบริหารศุลกากรจีนเปิดเผยว่า ยอดเกินดุลการค้าของจีนในปี 2559 ร่วงลง 9.1% เทียบรายปี แตะที่ 3.35 ล้านล้านหยวน (ประมาณ 4.86 แสนล้านดอลลาร์สหรัฐ)
ทั้งนี้ การส่งออกของประเทศประจำปี 2559 ในรูปสกุลเงินหยวน ลดลง 2% แตะที่ 13.84 ล้านล้านหยวนเทียบรายปี ขณะที่ยอดนำเข้าปรับตัวเพิ่มขึ้น 0.6% จากระดับเมื่อปี 2558 แตะที่ 10.49 ล้านล้านหยวน